Reglament Intern de la Facultat de Ciències - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/270)
  + [Valencià](/va/acuerdo/270)






Selector de idioma

Leer

* [Español](/es/acuerdo/270)
* [Valencià](/va/acuerdo/270)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





Reglament Intern de la Facultat de Ciències[Butlletí Oficial Universitat d'Alacant](/ca/Publicacion)
====================================================================================================

Secretaria General

Butlletí Oficial Universitat d'Alacant





Reglament Intern de la Facultat de Ciències

Data d'aprovació
:   22/02/2006

Data de publicació
:   31/03/2006

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=270.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/270)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/270)
  + [Compartir acuerdo en 

    X](https://twitter.com/intent/tweet?via=UA_Universidad&text=Reglament Intern de la Facultat de Ciències&url=https://www.boua.ua.es/va/acuerdo/270)

**Títol:** Reglament Intern de la Facultat de Ciències

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 22 de febrer de 2006

REGLAMENT INTERN DE LA FACULTAT DE CIÈNCIES DE LA UNIVERSITAT D'ALACANT  
   
   
 EXPOSICIÓ DE MOTIUS  
   
 L'aprovació de l'Estatut de la Universitat d'Alacant pel Decret 73/2004, de 7 de maig, del Consell de la Generalitat, publicat en el Diari Oficial de la Generalitat Valenciana de 18 de maig de 2004, suposa l'adaptació a la Llei Orgànica d'universitats, de 21 de desembre de 2001, de la norma fonamental de la Universitat. A partir d'aquell moment, s'obri el període d'adaptació a aquest Estatut de tota la normativa interna generada pels òrgans de govern de la Universitat d'Alacant. En aquest sentit, en la seua disposició final s'estableix un termini màxim d'un any, des de l’entrada en vigor, per a l'adopció de les disposicions necessàries per al seu desenvolupament i execució.   
   
 El vigent Estatut estableix en l’article 58 a) que correspon al Consell de Govern aprovar els reglaments de les diferents facultats. Així mateix, l'Estatut preveu expressament l'existència, com a mínim, dels següents reglaments de les facultats: el reglament intern del centre, l'elaboració del qual correspon expressament a la junta de facultat (article 81 g); el reglament intern del claustre de la facultat, respecte al qual l'Estatut no determina per qui ha de ser elaborat, i el reglament de règim intern de la delegació d'alumnes, que ha de regular les seues funcions, composició i funcionament i que ha de ser aprovat per la junta de centre corresponent, a proposta de la delegació d'alumnes (article 178.2).  
   
 Aquest Reglament integra els dos primers: el Reglament intern de la Facultat i el Reglament intern del Claustre de la Facultat, en la mesura que els dos regulen els aspectes orgànics i de funcionament de les facultats i dels seus òrgans de govern. Cal destacar l'àmplia potestat reglamentària que l'article 11.2 de l'Estatut de la Universitat reconeix als diferents centres. Davant la disjuntiva de presentar dos textos articulats separats, entenem que el Reglament de Règim Intern ha de regular els dos òrgans de representació del centre: el Claustre i la Junta de Facultat, amb l'aprovació prèvia de la Junta, la ratificació del Claustre i l'aprovació final del Consell de Govern.  
   
 Així mateix, i davant el caràcter detallat i exhaustiu amb el qual, en alguns casos, l'Estatut i el Reglament electoral de la Universitat emanat d'aquell, regulen determinades matèries, hi havia dues possibilitats en l'elaboració del nostre Reglament intern: fer contínues remissions a l'Estatut, limitant-nos a regular aspectes que aquest no preveu, o bé -opció que aquest Reglament realitza en major mesura- integrar les normes bàsiques de l'Estatut i normes derivades, corresponents als òrgans de la Facultat, amb el desenvolupament i addició que aquestes permeten.  
   
 El Reglament s'estructura en un títol preliminar, cinc títols, una disposició addicional, una transitòria, una derogatòria i una final. El títol preliminar es refereix a la naturalesa, composició i competències del centre; el títol I, a normes electorals generals; el títol II, als òrgans de govern i representació de la Facultat; el títol III, a la Delegació d'Alumnes; el títol IV, al règim econòmic i financer, i el títol V, a la reforma del Reglament.  
   
 S'introdueix en el Reglament el vot anticipat, amb l'objectiu de facilitar el dret de sufragi a aquells electors que per diferents raons no puguen exercir-lo el dia previst per a l'elecció; és la voluntat del Claustre en el moment d’aprovar el text que aquest dret siga exercit de manera extraordinària i justificada.  
   
 La Facultat de Ciències i els seus òrgans s'organitzaran i regiran d'acord amb el que disposen aquest Reglament, els Estatuts de la Universitat d'Alacant i la normativa autonòmica i estatal que hi siga d'aplicació.  
   
   
 TÍTOL PRELIMINAR  
 DE LA FACULTAT DE CIÈNCIES  
   
 Article 1. Naturalesa  
   
 1. La Facultat de Ciències de la Universitat d'Alacant és el centre encarregat de l'organització dels ensenyaments i dels processos acadèmics, administratius i de gestió que permeten obtenir els títols universitaris de caràcter oficial i validesa en tot el territori nacional que legalment li siguen assignats, així com de la resta de funcions que establisquen l'Estatut de la Universitat d'Alacant i altres normes d'aplicació.  
   
 2. La Facultat constitueix també la unitat de representació a través de la qual es trien els membres dels òrgans col·legiats generals de la Universitat, llevat de les excepcions establides en l'Estatut de la Universitat.  
   
 3. La Facultat de Ciències té com a objectiu fonamental, en l'àmbit de les seues competències, la promoció i coordinació d'una docència de qualitat al servei de la societat a la qual es troba vinculada, i també fomentar la investigació científica i facilitar la lliure relació i col·laboració de diferents titulacions, departaments i instituts de ciències experimentals.   
   
   
 Article 2. Competències  
   
 Són competències de la Facultat:  
 a)  Elaborar i coordinar els plans d'estudi de les diverses titulacions, com també el seu seguiment i revisió.  
 b)  Proposar la implantació de nous ensenyaments i titulacions.  
 c)  Impulsar la normalització lingüística del valencià en el desenvolupament de les seues titulacions.  
 d)  Promoure i desenvolupar processos de qualitat en la docència i participar en l'avaluació de les activitats del personal docent i d'administració i serveis adscrit al centre.  
 e)  Organitzar i coordinar els serveis i instal·lacions necessaris per al desenvolupament de l'activitat docent i acadèmica dels ensenyaments i titulacions vinculats al centre.  
 f)  Supervisar el funcionament general dels ensenyaments i el compliment de les obligacions docents del professorat.  
 g)  Promoure i organitzar activitats d'extensió universitària.  
 h)  Efectuar les matrícules, expedients, trasllats i certificats acadèmics de l'alumnat, així com les propostes de convalidació i altres actuacions similars de gestió acadèmica.  
 i)  Organitzar i desenvolupar les proves de selecció de l'alumnat, en els casos que escaiga d’acord amb la normativa en vigor.  
 j)  Organitzar i proposar la seua plantilla de personal d'administració i serveis, en els termes de la programació pròpia de la Universitat.  
 k)  Administrar els seus pressupostos i gestionar els mitjans materials de conformitat amb la planificació econòmica i comptable de la Universitat.  
 l)  Impulsar la col·laboració amb empreses i entitats públiques i privades en els fins que li són propis.   
 m)  Cooperar amb els altres òrgans de la Universitat en la realització de les seues funcions.  
 n)  Fomentar la investigació en l'àmbit de les ciències.   
 o)  Coordinar programes específics de pràctiques docents en empreses i institucions.   
 p)  Promoure les accions d'intercanvi i mobilitat dels seus membres, dins de l'espai d'educació superior.  
 q)  Orientar i informar els estudiants sobre les activitats que els afecten, especialment amb vista a la seua inserció laboral.  
 r)  Fomentar la divulgació de la ciència i la cultura científica i projectar les seues activitats en l'entorn social en el qual s'insereix.  
 s)  Qualsevol altra funció assignada per les lleis, l'Estatut de la Universitat i altres normes d'aplicació.  
   
   
 Article 3. Composició  
   
 1. Són membres de la Facultat:  
 a)  El personal docent i investigador adscrit.  
 b)  Els becaris d'investigació adscrits.  
 c)  L'alumnat matriculat en les titulacions adscrites.  
 d)  El personal d'administració i serveis adscrit.  
   
 2. El personal docent i investigador, els becaris d'investigació i el personal d'administració i serveis adscrits a la Facultat no podran estar adscrits simultàniament a cap altra facultat o escola.  
   
   
 TÍTOL I  
 NORMES ELECTORALS GENERALS  
   
 Capítol I  
 Electors i elegibles  
   
   
 Article 4. Dret de sufragi i cossos electorals  
   
 1. Les eleccions, que en el cas del Claustre de la Facultat se celebraran mitjançant sufragi universal, lliure, directe i secret, es portaran a terme necessàriament dins del període lectiu i sense que puguen coincidir amb els terminis de convocatòria d'exàmens ordinaris.  
   
 2. El sufragi és un dret personal i indelegable, i no s’admetrà en cap cas el vot per correu. El vot es podrà exercir anticipadament en els termes previstos en aquest Reglament.   
   
 3. Tindran la condició d'electors i elegibles en les diferents eleccions de la Facultat de Ciències de la Universitat d'Alacant els membres de la comunitat universitària que, en el seu respectiu àmbit, es troben en servei actiu i efectiu i estiguen adscrits a la Facultat o matriculats per la modalitat de matrícula ordinària.  
   
 4. Seran inelegibles el defensor universitari i els membres que formen part de la Junta Electoral de la Facultat i de la Junta Electoral de la Universitat.  
   
 5. Cap persona podrà exercir el dret de sufragi actiu i passiu en més d'un cos i circumscripció electoral. Els electors que pertanguen a més d'un haurien de comunicar a la Junta Electoral de la Facultat de Ciències, en el termini màxim de tres dies lectius, comptadors des de la data de publicació dels censos, l'adscripció a aquell en què vulguen exercir el dret de sufragi. Altrament, la Junta Electoral, d'ofici, adscriurà l'elector al cos i circumscripció menys nombrós de què forme part.  
   
   
   
   
   
 Capítol II  
 Junta Electoral de la Facultat  
   
   
 Article 5. Competències  
   
 1. La Junta Electoral de la Facultat, que té com a finalitat garantir la transparència, objectivitat i imparcialitat del procés electoral, així com el principi d'igualtat, presideix i dirigeix els processos electorals per a l'elecció del Claustre i degà de la Facultat, i per a l’exercici de les seues funcions assumeix les competències següents:  
   
 a)  Publicar el cens d'electors, determinar, si escau, els representants que correspon elegir en cada col·lectiu, i aprovar el cens electoral definitiu.   
 b)  Proclamar les candidatures.   
 c)  Autoritzar la publicitat electoral.   
 d)  Aprovar els models d'actes i documents necessaris per al conjunt del procés electoral.   
 e)  Proclamar els candidats electes i expedir les credencials acreditatives.  
 f)  Comprovar la concurrència de causes d'inelegibilitat i d'exclusió dels candidats.   
 g)  Establir les meses electorals i la seua composició, d'acord amb el que disposa aquesta norma.  
 h)  Vetlar pel procés de designació dels integrants de les meses electorals i la seua constitució, d'acord amb el que indica aquesta norma.   
 i)  Resoldre les reclamacions que se li dirigisquen en ocasió del desenvolupament del procés electoral.   
 j)  Interpretar i aplicar la normativa electoral i qualsevol altra que se’n derive que siga adient per a l'adequat desenvolupament dels procediments electorals.   
 k)  Aquelles altres funcions que li siguen atribuïdes per la normativa electoral aplicable.   
   
 3. La Junta Electoral de la Facultat tindrà la seu en el Deganat de la Facultat, on s’hauran de remetre les consultes i reclamacions que hi vagen dirigides.  
   
 4. La Junta Electoral de la Facultat es mantindrà constituïda durant la totalitat de les jornades electorals, rebrà les actes després de l'escrutini portat a terme per les diferents meses electorals i disposarà dels mitjans materials i personals necessaris per al normal compliment de les seues funcions.  
   
 5. La Junta Electoral de la Facultat estarà assistida per un tècnic del servei jurídic de la Universitat i un tècnic lingüístic.  
   
   
 Article 6. Composició  
   
 1. La Junta Electoral de la Facultat estarà composta per:  
   
 a)  Dos membres del professorat pertanyents als cossos docents universitaris que treballen a temps complet en la Universitat.  
 b)  Dos estudiants.  
 c)  Dos membres del personal d'administració i serveis que treballen a temps complet en la Universitat.  
   
 2. Actuarà de president el professor de més categoria entre els designats i, dins d'ells, el de més antiguitat en el grau; i de secretari, el membre que la Junta designe.  
   
 3. Els components, titulars i suplents, aquests últims en el mateix nombre que els primers, seran designats mitjançant sorteig públic convocat a aquest efecte pel degà i renovats cada quatre anys. Seran exclosos d’aquest sorteig els membres de l'equip deganal, el responsable directe dels serveis administratius de la Facultat, el defensor universitari i els membres de la Junta Electoral de la Universitat.   
   
 4. La condició de membre de la Junta Electoral constitueix un deure, i la seua renovació tindrà lloc, en tot cas, amb anterioritat a l'obertura del procés d'elecció ordinària del nou Claustre de la Facultat.  
   
 5. Els qui per compliment del seu mandat cessen com a membres de la Junta Electoral de la Facultat tindran dret a ser exclosos dels sortejos corresponents als dos mandats següents, sempre que ho sol·liciten expressament davant la Secretaria de la Facultat amb quinze dies d'antelació, com a mínim, a la finalització del seu mandat.  
   
   
 Article 7. Convocatòria i acords  
   
 1. La Junta Electoral de la Facultat serà convocada pel seu president en els casos i segons les previsions que conté aquest Reglament.   
   
 2. Els acords s'adoptaran per majoria simple, i perquè siguen vàlids serà necessària, almenys, la presència de quatre dels membres. En cas d'empat, dirimirà el vot del president.  
   
   
 Article 8. Publicitat d'acords  
   
 Els acords de la Junta Electoral que hagen de ser difosos, ho seran a través dels taulers d'anuncis del Deganat i a través de la pàgina web de la Facultat.  
   
   
 Article 9. Recursos  
   
 Contra els acords de la Junta Electoral de la Facultat es pot interposar recurs davant la Junta Electoral de la Universitat.  
   
   
   
   
 Capítol III  
 Les meses electorals  
   
 Article 10. Composició  
   
 1. Els membres de la mesa electoral seran designats per sorteig públic, presidit pel degà i assistit pel responsable directe dels serveis administratius de la Facultat, d'entre els qui no concórreguen com a candidats a les eleccions corresponents. El degà notificarà als designats la condició de membre de la mesa electoral i els advertirà que aquest fet constitueix un deure. Quedaran exclosos dels sortejos corresponents els membres de la Junta Electoral de la Universitat, de la Junta Electoral de la Facultat, de l'equip deganal, el responsable directe dels serveis administratius de la Facultat i el defensor universitari.  
 2. La Junta Electoral de la Facultat comunicarà al degà el nombre i condició de les persones que hagen de ser designades en els sortejos corresponents.  
   
 3. Les meses electorals estaran compostes per tres membres de la comunitat universitària designats d’acord amb l'apartat 1 d'aquest precepte. El sorteig dels tres membres, titulars i suplents, s'efectuarà tenint en compte els següents col·lectius:  
   
 a)  Un d'entre els funcionaris dels cossos docents universitaris, que actuarà de president de la mesa.  
 b)  Un d'entre els estudiants.  
 c)  Un d'entre el personal d'administració i serveis, que actuarà de secretari.  
   
   
 Article 11. Funcionament  
   
 1. Les meses electorals adoptaran els acords per majoria, i decidirà, en cas d'empat, el vot del president.  
   
 2. Les reclamacions que es formulen contra els acords de les meses electorals seran resoltes per la Junta Electoral del centre en els termes establits en aquest Reglament.  
   
   
   
   
 Capítol IV  
 Procediment electoral   
   
   
 Article 12. Presentació de documentació  
   
 1. La presentació de candidatures, com també de qualsevol altre document o reclamació relatius al procés electoral, es farà davant la Junta Electoral de la Facultat exclusivament a través de l'oficina auxiliar del Registre General de la Universitat en la Facultat de Ciències, o en l'oficina central del Registre General de la Universitat, situada en el Rectorat.  
   
 2. La presentació dels documents previstos en l'apartat anterior es farà a través dels models normalitzats aprovats per la Junta Electoral de la Facultat.  
   
 3. La Junta Electoral de la Facultat requerirà als sol·licitants perquè, si escau, resolguen errors o completen la documentació presentada. Si no ho fan en el termini que la Junta Electoral de Facultat determine, d'acord amb el calendari electoral, la candidatura no podrà ser admesa.   
 Article 13. Proclamació de candidatures  
   
 1. La Junta Electoral de la Facultat, una vegada comprovades les condicions de elegibilitat dels sol·licitants, farà la proclamació provisional de candidatures en el termini que establisca el calendari electoral, que no podrà excedir de tres dies lectius, comptadors des de la finalització del termini de presentació de candidatures.  
   
 2. La Junta Electoral de la Facultat publicarà la llista provisional de candidatures en els taulers d'anuncis del centre i en la seua pàgina web. Les reclamacions contra les aquestes llistes hauran de presentar-se en el termini que establisca el calendari electoral, que no podrà excedir de dos dies lectius comptats des de l’endemà de la seua publicació. El termini per a resoldre les reclamacions serà com a màxim de dos dies lectius, conformement al calendari electoral.  
   
 3. Després de resoldre les possibles reclamacions que s'hagueren presentat, la Junta Electoral de la Facultat farà immediatament la proclamació definitiva de candidatures. La llista definitiva de candidatures es farà pública en els mateixos termes que preveu l'apartat anterior.  
   
 Article 14 . Campanya electoral  
   
 1. S'entén per campanya electoral el conjunt d'activitats portades a terme pels candidats per a la captació de vots, mitjançant la presentació dels seus programes, projectes o activitats a impulsar en cas de resultar elegits.  
   
 2. Només podran fer-se actes de campanya electoral en el període establit en el calendari electoral.   
   
 3. La informació escrita continguda en cartells, pancartes o fullets, només podrà fixar-se en els llocs del campus universitari disposats per la Junta Electoral de la Facultat per a la campanya.   
   
 4. La Junta Electoral de la Facultat facilitarà, a sol·licitud dels candidats, una ubicació electrònica a través de la web de la Facultat on puguen situar la seua pàgina.   
   
 5. La realització d'actes públics s'ha d'efectuar en els locals reservats a aquest efecte per la Junta Electoral de la Facultat. Les candidatures interessades han de sol·licitar la utilització d’aquests locals a la Junta Electoral de la Facultat amb un mínim de dos dies lectius d'antelació.  
   
 6. La Universitat d'Alacant proporcionarà, dins de les seues possibilitats, els locals i infraestructures que li siguen requerits per al desenvolupament de la campanya electoral, en tot cas a instància de la Junta Electoral de la Facultat.  
   
 7. Podrà portar-se a terme una campanya institucional sota la supervisió de la Junta Electoral de la Facultat destinada a informar la comunitat universitària sobre el procés electoral i a promoure’n la participació.  
 Article 15. Vot anticipat  
   
 1. L'elector que vulga emetre el seu vot de forma anticipada haurà de fer-ho el dia lectiu previst en el calendari electoral. L'emissió del vot anticipat exclou el dret a fer-ho presencialment.  
   
 2. L'elector es personarà en l'oficina auxiliar del Registre General de la Facultat de Ciències, dins de l'horari d'atenció al públic del Registre, i sol·licitarà, emplenant el formulari disponible a aquest efecte, exercir el dret a vot anticipat. En el formulari haurà de constar el nom de l'elector, el cos a què pertany i el seu número d'inscripció en el cens, si escau.  
   
 3. L'elector disposarà de la papereta i sobre de votació i d'un sobre de més grandària, dirigit al president de la Junta Electoral, on haurà de fer constar el cos electoral a què pertany. L'elector introduirà la papereta en el sobre de votació, i aquest, juntament amb una fotocòpia del document que utilitze per a la seua identificació, al seu torn, en el de més grandària, que haurà de lliurar en el Registre tancat i signat en la solapa.  
   
 4. L'encarregat del Registre comprovarà la identitat del sol·licitant, que haurà de mostrar-li el DNI, permís de conduir, passaport o targeta d'identificació universitària, i segellarà amb el mateix número de registre l'original de la sol·licitud i el sobre major. Aquest últim el dipositarà en una urna precintada prèviament per la Junta Electoral de la Facultat. Al tancament del Registre, es precintarà totalment l’urna, que quedarà degudament custodiada en la Secretària de la Facultat, fins al dia de la votació.  
   
 5. La Junta Electoral de la Facultat farà arribar l’urna i la documentació relativa als vots anticipats als presidents de les meses corresponents, els quals, una vegada finalitzada la votació, desprecintaran l’urna i obriran el sobre més gran davant dels membres de la mesa. Després de fer l'oportuna anotació de vot en el cens, dipositaran el sobre menut dins de l’urna corresponent i seguidament mesclaran els diferents vots, abans d'obrir l’urna per a l'escrutini.  
   
   
 Article 16. Constitució de les meses electorals  
   
 1. Els membres de les meses electorals, titulars i suplents, es reuniran una hora abans de l'inici de la votació a fi de constituir-se.   
   
 2. Els suplents substituiran els seus respectius titulars en cas d'absència d'aquests.   
   
 3. Si per incompareixença d'alguns membres d'una mesa no fóra possible la seua constitució, els qui es troben presents ho hauran de posar immediatament en coneixement de la Junta Electoral de la Facultat, que podrà designar lliurement les persones més idònies per a garantir el bon desenvolupament de l'elecció o encomanar aquesta designació al degà.  
   
   
 4. La Junta Electoral de la Facultat facilitarà a la mesa electoral els censos corresponents, amb indicació de quins electors han exercit el dret al vot anticipat.  
   
   
 Article 17. Paperetes de vot i sobres electorals  
   
 1. El model oficial de sobres i paperetes electorals serà el que determine la Junta Electoral de la Facultat, que haurà d’assegurar-ne la disponibilitat per a l'exercici del dret de sufragi.   
 2. En les paperetes figuraran totes les candidatures presentades, juntament amb les dades que les identifiquen i, si escau, el nombre màxim de candidats que es pot votar.  
 3. Els candidats apareixeran ordenats en les paperetes de vot per ordre alfabètic del primer cognom, i si hi ha agrupacions, per ordre alfabètic del nom de l'agrupació; en aquest cas caldrà respectar l'ordre intern que aquesta determine.   
   
   
 Article 18. Interventors  
   
 1. Els candidats i les candidatures poden nomenar interventors en la mesa electoral que necessàriament han de figurar inscrits com a electors en el cens electoral.  
 2. Els nomenaments hauran de ser comunicats a la Junta Electoral de la Facultat com a mínim dos dies lectius abans de l'establit per a la votació, perquè aquesta expedisca les oportunes credencials.   
 3. Els interventors hauran de mostrar les seues credencials i documents d'identitat davant la mesa electoral.  
 4. Els interventors tenen dret a assistir a la mesa electoral, participar en les seues deliberacions amb veu però sense vot, examinar el desenvolupament de les operacions de vot i escrutini, formular protestes i presentar reclamacions davant la mesa, així com desenvolupar aquelles altres actuacions que establisca aquest Reglament.   
   
   
 Article 19. Desenvolupament de la votació  
   
 1. El dia de la votació, la jornada electoral s'iniciarà a les 9 h i continuarà sense interrupció fins a les 20 h, llevat d’indicació en contra d'aquest Reglament.  
 2. Quan el president de la mesa electoral advertisca l'absència de paperetes haurà de comunicar-ho immediatament a la Junta Electoral de la Facultat perquè siguen reposades. De la mateixa manera, el president de la mesa electoral, per a garantir el dret al vot, adoptarà les mesures necessàries i, entre altres, podrà perllongar la sessió de votació, amb la prèvia autorització de la Junta Electoral de la Facultat i fent constar aquestes circumstàncies i mesures en l'acta de la sessió i escrutini.   
 3. Els electors acreditaran la seua identitat per a l'exercici del dret al vot presentant el DNI, passaport, permís de conduir o targeta d'identificació universitària (TIU).  
 4. Després d’identificar l'elector, la mesa comprovarà la seua inclusió en el cens corresponent. Si l'elector no figurara per error en el cens que obra en poder de la mesa electoral, només podria exercir el dret a votar si presenta un certificat censal que li serà expedit per la Junta Electoral de la Facultat.   
 5. Comprovada la identitat de l'elector i el seu dret a votar en la mesa, aquest lliurarà al president el sobre de la votació, i aquet l’introduirà en l’urna que escaiga. Només els electors que, per incapacitat física, estiguen impedits per a arreplegar la papereta, col·locar-la dins del sobre i lliurar-la al president de la mesa, poden servir-se per a aquestes operacions d'una persona de la seua confiança.  
 6. El president de la mesa té, dins del local electoral, autoritat exclusiva per a conservar l'ordre i assegurar la llibertat dels electors.  
 7. El president de la mesa ha d'evitar qualsevol acte de propaganda en el local electoral. No obstant això, els interventors de les candidatures poden portar en lloc visible emblemes i adhesius de les candidatures que representen, sense que això puga entendre's com a propaganda electoral.  
   
   
 Article 20. Escrutini  
   
 1. En finalitzar la votació, començarà tot seguit l'escrutini, que serà públic.  
 2. Tots els membres de la mesa electoral han d'estar presents durant l'escrutini.  
 3. Són vots nuls, els emesos:   
 a)  En sobre o paperetes distintes del model oficial.  
 b)  En papereta sense sobre.  
 c)  En paperetes en les quals s'haguera modificat, afegit o ratllat el nom dels candidats compresos en elles, alterant-ne l’ordre de col·locació o qualsevol altra modificació.   
 d)  Els vots emesos en paperetes en les quals s'hagueren assenyalat més candidats dels que corresponga.  
 e)  En sobre que continga més d'una papereta amb diferents candidats assenyalats.  
 4. Són vots en blanc els emesos:  
 a)  En sobre sense papereta.  
 b)  En paperetes que no continguen indicació a favor de cap dels candidats.   
   
   
 Article 21. Acta electoral  
   
 1. En finalitzar el recompte, el president de la mesa preguntarà si hi ha alguna protesta a fer contra l'escrutini. Les protestes es resoldran per majoria dels membres de la mesa; en cas d'empat dirimirà el vot del president.  
 2. Immediatament, el president anunciarà en veu alta el resultat de la votació, especificant per cada col·lectiu el nombre de votants i el de vots nuls, blancs i els obtinguts per cada candidat.  
 3. Els resultats del recompte, així com les reclamacions i protestes formulades i les resolucions de la mesa sobre aquestes, s’hauran de reflectir en l'acta de la sessió i escrutini, la qual serà signada per tots els membres de la mesa.  
 4. Una còpia de l'acta es lliurarà als interventors o als candidats que ho sol·liciten, i una altra es col·locarà en la part exterior del local electoral. L'original serà lliurat a la Junta Electoral de la Facultat.  
 5. Les paperetes a les quals s'haguera negat validesa o hagen estat objecte d'alguna reclamació hauran d'adjuntar-se a l'acta de la sessió i escrutini, per a ser lliurades a la Junta Electoral de la Facultat. La resta de paperetes extretes de les urnes per a fer el recompte es lliuraran, així mateix, a la Junta Electoral de la Facultat perquè, en el seu moment, siguen destruïdes.  
   
   
 Article 22. Publicació de resultats provisionals  
   
 Dins de les vint-i-quatre hores següents al tancament de les urnes, la Junta Electoral de la Facultat, a la vista de les actes electorals remeses per les meses, proclamarà provisionalment els resultats de les eleccions i els publicarà en el tauler d'anuncis del centre i en la pàgina web de la Facultat.  
   
   
 Article 23. Reclamacions i proclamació definitiva de resultats  
   
 1. Efectuada la proclamació provisional de resultats, dins dels dos dies lectius següents podran presentar-se reclamacions davant la Junta Electoral del centre.   
   
 2. La Junta Electoral de centre resoldrà les reclamacions en el termini màxim de dos dies lectius i proclamarà de forma definitiva els elegits.   
   
   
 Article 24. Arxiu i custòdia de documentació electoral  
   
 Finalitzat el procés electoral de què es tracte, la Junta Electoral de la Facultat remetrà a la Secretaria del centre tota la documentació derivada del procés per a sotmetre-la a arxiu i custòdia.  
   
   
   
   
 TÍTOL II  
 GOVERN I REPRESENTACIÓ DE LA FACULTAT DE CIÈNCIES  
   
   
 Article 25. Òrgans de govern i representació  
   
 1. Els òrgans de govern i representació de la Facultat són el Claustre i la Junta de Facultat, com a òrgans col·legiats, i el degà, els vicedegans i el secretari, com a òrgans unipersonals.  
   
 2. Les resolucions i acords dels òrgans unipersonals o col·legiats del centre seran recurribles en els termes previstos en la normativa vigent.  
   
   
   
 Capítol I  
 Claustre de la Facultat  
   
 Secció 1a  
 Disposicions generals  
   
 Article 26. Naturalesa i competències  
   
 1. El Claustre de la Facultat és l'òrgan col·legiat encarregat de elegir i destituir, si escau, el degà, així com de elegir d'entre els seus membres els representants electes de la Junta de Facultat.  
   
 2. El Claustre de la Facultat de Ciències és l'òrgan de representació dels membres de la Facultat al qual correspon ratificar l'aprovació i, si escau, modificació del Reglament intern de la Facultat en aquells aspectes relatius al funcionament del Claustre.   
   
   
 Article 27. Composició  
   
 El Claustre de la Facultat de Ciències estarà compost pels membres següents:  
   
 a)  El degà, que en serà el president.  
 b)  El secretari del centre, que ho serà del Claustre.  
 c)  Tot el professorat doctor dels cossos docents universitaris adscrit al centre que es trobe en servei actiu i efectiu, que constituirà el 51 per 100 del claustre.  
 d)  Una representació del professorat funcionari no doctor, contractats doctors i professors col·laboradors, elegits per ells i entre ells, que constituirà el 8 per 100.  
 e)  Una representació dels ajudants, ajudants doctors, becaris i personal investigador, elegits per ells i entre ells, que constituirà el 2 per 100.  
 f)  Una representació dels associats, emèrits i visitants, elegits per ells i entre ells, que constituirà el 1 per 100.  
 g)  Una representació dels estudiants matriculats en el centre, elegits per ells i entre ells, que constituirà el 26 per 100.  
 h)  Una representació del personal d'administració i serveis, elegits per ells i entre ells, que constituirà el 12 per 100.  
   
   
 Article 28. Renovació  
   
 1. El Claustre de la Facultat, en la seua part electiva, es renovarà cada quatre anys, llevat de la representació dels estudiants que es renovarà cada dos anys.   
   
 2. Les vacants que es produïsquen es cobriran pel candidat més votat que no haguera estat elegit de la llista del col·lectiu corresponent. Quan haja impossibilitat de cobrir les vacants a través d'aquest sistema, el degà convocarà les oportunes eleccions parcials, concloent el mandat d'aquests representants quan concloga el mandat del col·lectiu de què es tracte.  
 Article 29. Pèrdua de la condició de claustral  
   
 La condició de claustral es perd per les raons següents:  
   
 a)  Extinció del mandat  
 b)  Deixar de pertànyer a la Facultat de Ciències.  
 c)  Deixar de formar part del col·lectiu pel qual haguera resultat elegit.  
 d)  Deixar de complir les condicions per a ser elegible com a claustral.  
 e)  Renúncia expressa dirigida a la presidència del Claustre de la Facultat.  
 f)  Qualsevol altra causa que es derive de l'ordenament jurídic.  
   
   
 Article 30. Drets dels claustrals  
   
 Els claustrals tenen els drets següents:  
   
 a)  Assistir a les sessions del Claustre de la Facultat i a les de qualsevol altre òrgan per als quals hagueren estat elegits.  
 b)  Rebre la informació i documentació disponible per a l'exercici de les seues funcions, d’acord amb el que estableix aquest reglament.  
 c)  Ser electors i elegibles per a l'elecció dels representants del Claustre de la Facultat i en la Junta de Facultat  
 d)  Qualsevol altre que es derive de la legislació vigent.  
   
   
 Article 31. Deures dels claustrals  
   
 Els claustrals tenen els deures següents:  
   
 a)  Assistir a les reunions del Claustre de la Facultat i a les de qualsevol altre òrgan per als quals hagueren estat elegits.  
 b)  Complir les normes d’aquest reglament, així com qualsevol altra que els afecte.  
 c)  Qualsevol altre que es derive de la legislació vigent.  
   
   
 Secció 2a  
 De l'elecció de membres del Claustre de la Facultat  
   
   
 Article 32. Representants a elegir per al Claustre de la Facultat  
   
 Els membres electes del Claustre de la Facultat constitueixen un 49 per 100 del total dels membres, depenent del nombre de membres nats, d’acord amb l'article 78 de l'Estatut de la Universitat d'Alacant, segons la distribució següent:  
   
 a)  8 per 100 elegit per i entre el professorat funcionari no doctor, contractats doctors i professors col·laboradors.  
 b)  2 per 100 elegit per i entre els ajudants, ajudants doctors, becaris i personal investigador.  
 c)  1 per 100 elegit per i entre els associats, emèrits i visitants.  
 d)  26 per 100 elegit per i entre els estudiants matriculats en el centre.   
 e)  12 per 100 elegit per i entre el personal d'administració i serveis.  
   
   
 Article 33. Determinació  
   
 La Junta Electoral de la Facultat determinarà el nombre de representants a elegir de forma directament proporcional. Les fraccions iguals o superiors a 0,50 que resulten del repartiment es corregeixen per excés, i les inferiors, per defecte, i caldrà garantir, en tot cas, un representant per cada col·lectiu com a mínim.  
   
   
 Article 34. Circumscripció electoral  
   
 La Facultat serà circumscripció electoral única a l'efecte de l'elecció.  
   
   
 Article 35. Nombre de candidats a votar  
   
 Cada elector tan sols podrà incloure en la seua papereta de vot un nombre de candidats igual o inferior al setanta per cent dels representants a elegir en el seu col·lectiu, llevat dels col·lectius que únicament hagen de elegir un representant. Una altra excepció a aquesta regla és el cas que el nombre de candidats siga igual o inferior al total dels representants a elegir en el seu col·lectiu; en aquest cas no serà necessari fer el tràmit de l'elecció.  
   
   
 Article 36. Convocatòria i calendari electoral  
   
 1. El Claustre de la Facultat, amb una antelació mínima d'un mes a la data d'expiració del mandat de la renovació de què es tracte, farà pública la convocatòria d'eleccions, en la qual fixarà el calendari electoral.  
   
 2. La convocatòria d'eleccions haurà d'indicar, almenys, les següents dates i terminis del calendari electoral, tenint en compte que la durada mínima de la campanya electoral serà de quatre dies lectius:  
   
 a)  Termini d'exposició pública del cens electoral.  
 b)  Termini de presentació de reclamacions contra el cens.  
 c)  Data de publicació del cens definitiu.  
 d)  Termini de presentació de candidatures.  
 e)  Data de proclamació provisional de candidats.  
 f)  Termini de presentació de reclamacions contra l'acte de proclamació provisional de candidats.  
 g)  Data de proclamació definitiva de candidats.  
 h)  Data del sorteig per a la designació dels membres de la mesa electoral.  
 i)  Termini de campanya electoral.  
 j)  Termini per a exercir el vot anticipat.  
 k)  Data de jornada de votació.  
 l)  Data de proclamació provisional de candidat o candidats electes.  
 m)  Termini de presentació de reclamacions contra l'acte de proclamació provisional de candidat o candidats electes.  
 n)  Data de proclamació definitiva de candidat o candidats electes.  
   
   
 Article 37. Publicació i difusió del cens electoral  
   
 1. Les llistes provisionals del cens electoral hauran de ser publicades per la Junta Electoral de centre. Aquesta publicació s’haurà de fer respectant la normativa de protecció de dades de caràcter personal.  
   
 2. El cens electoral podrà ser impugnat davant la Junta Electoral de la Facultat durant el període d'exposició pública, que en cap cas serà inferior a cinc dies lectius. Així mateix, en el termini màxim de deu dies lectius des de tal publicació, la Junta Electoral de la Facultat publicarà el cens electoral definitiu.  
   
 3. Serà competència del secretari de la Facultat l'actualització del cens per a posar-lo a la disposició de la Junta Electoral de la Facultat a l'efecte de publicar-lo.  
   
   
 Article 38. Presentació de candidatures  
   
 1. Els candidats al Claustre de la Facultat podran presentar les candidatures aïlladament o agrupats en llistes.   
   
 2. La sol·licitud ha de contenir:  
   
 a) Nom, cognoms i DNI dels sol·licitants i cos a què pertanyen. Es podrà indicar en la sol·licitud la denominació i, si escau, la sigla o anagrama que identifique l'agrupació, sense que puguen admetre's denominacions, sigles o anagrames que induïsquen a confusió amb els d'unes altres que hagueren presentat la sol·licitud amb anterioritat ni amb els de la Universitat d'Alacant.  
 b) Declaració individual d'acceptació de la candidatura i de la concurrència dels requisits d’elegibilitat.  
   
 c) La signatura de tots els sol·licitants.  
   
 3. Les candidatures podran presentar-se en el termini de cinc dies lectius posteriors a la publicació de les llistes definitives del cens electoral.  
   
   
 Article 39. Proclamació dels membres electes del Claustre de la Facultat  
    
 1. En el termini assenyalat en el calendari electoral, la Junta Electoral de la Facultat efectuarà la proclamació provisional de membres electes del Claustre de la Facultat i resoldrà les reclamacions que, si escau, s’hi presenten presenten.   
 2. Seran proclamats membres del Claustre els candidats que hagen obtingut un major nombre de vots en el seu cos electoral. Quan dos o més candidats obtinguen el mateix nombre de vots, es donarà preferència per a la proclamació al candidat que faça més temps que està vinculat al cos electoral pel qual ha presentat la candidatura. En el cas d'alumnes, serà elegit el de més edat.  
   
   
   
 Secció 4a  
 Organització i funcionament del Claustre  
   
 Article 40. Convocatòries  
   
 1. La convocatòria del claustre correspondrà al degà, a través del secretari, i haurà de notificar-se assegurant la recepció pels seus membres amb una antelació mínima de quaranta-vuit hores, excepte els casos d'urgència. La notificació podrà fer-se mitjançant correu electrònic, llevat que el membre de l'òrgan col·legiat comunique al secretari de la Facultat una altra forma de notificació.  
   
 2. La convocatòria haurà de contenir l'ordre del dia de la sessió. La informació sobre els temes objecte de la sessió es posarà a la disposició dels membres de l'òrgan col·legiat amb una antelació mínima de 48 hores.  
   
 3. L'ordre del dia serà fixat pel degà, tenint en compte, si escau, les peticions dels altres membres formulades amb la suficient antelació. El president inclourà obligatòriament en l'ordre del dia els temes que li hagen sigut presentats per escrit, amb una antelació de 15 dies a la data de la convocatòria, per un mínim del deu per cent dels membres de l'òrgan.  
   
 4. El degà, quan ho requerisquen els assumptes que s’hagen de tractar, podrà invitar persones no pertanyents a l'òrgan col·legiat, amb veu i sense vot. Els membres de l'equip deganal que no reunisquen la condició de claustrals podran assistir a les sessions del Claustre de la Facultat amb veu però sense vot.  
   
   
 Article 41. Quòrum  
   
 1. El quòrum per a la vàlida constitució de la sessió requereix la presència del president i secretari o, si escau, dels qui els substituïsquen i, almenys, de la meitat de la resta de components, en primera convocatòria.   
   
 2. Si no hi haguera quòrum, l'òrgan col·legiat es constituirà en segona convocatòria mitja hora després de l'assenyalada per a la primera, i bastarà per a la seua vàlida constitució la presència del president i secretari, o dels seus substituts, i l'assistència de la tercera part dels seus membres.  
   
   
   
   
 Article 42. Sessions  
   
 1. El degà, o en defecte seu, el vicedegà en qui delegue, presidirà el claustre, adoptant totes les mesures que estime oportunes per a assegurar el normal i correcte desenvolupament de la sessió.   
   
 2. El president estarà assistit durant les sessions per una mesa constituïda pels membres següents:  
   
 a)  El secretari de la Facultat, que serà el secretari del Claustre de la Facultat.   
 b)  Un representant del PAS claustral  
 c)  Un representant dels alumnes claustrals.  
   
 3. En cas d'absència o malaltia del secretari, aquest serà substituït per un vicedegà.  
   
 4. No podrà ser objecte de deliberació o acord cap assumpte que no figure en l'ordre del dia de la sessió, llevat que estiguen presents tots els membres del Claustre i siga declarada la urgència de l'assumpte pel vot favorable de la majoria absoluta.  
   
 5. Les reunions del Claustre començaran amb la lectura, pel secretari, de l'acta de la sessió anterior, i s’aprovaran o rectificaran, si escau, els casos que no reflectisquen amb precisió el contingut dels acords adoptats.  
   
 6. Després de la lectura de l'acta s'entrarà en l'anàlisi i deliberació dels temes continguts en l'ordre del dia.  
   
 7. Sobre tots i cadascun dels punts de l'ordre del dia, el president, després de fer l'exposició que estime necessària o convenient, podrà obrir debat. La presidència podrà arbitrar un torn d'intervencions, obert o tancat, sobre la qüestió o proposta.  
   
 8. Les intervencions en els debats es faran personalment, amb la prèvia identificació del claustral, i de viva veu.  
   
 9. El claustral que fóra contradit en les argumentacions per altres claustrals tindrà dret a replicar o rectificar, en el termini de temps que li assigne la presidència.  
   
 10. Al claustral que haguera estat cridat a l'ordre tres vegades en una mateixa sessió li serà retirada la paraula i el president, d'acord amb la mesa del Claustre, el podrà privar del dret d'assistir a la resta de la sessió.  
   
   
 Article 43. Acords  
   
 1. Llevat dels casos en què l'Estatut de la Universitat o aquest Reglament prevegen una altra majoria, els acords seran adoptats per la majoria simple dels assistents a la sessió. El vot del president serà diriment, en el supòsit d'empat.  
   
 2. Llevat de previsió expressa en contra de l'Estatut de la Universitat, les referències al règim d'acords es computaran tenint en compte el nombre de membres que en cada moment componguen l'òrgan.  
   
 3. Les votacions es faran a mà alçada. No obstant això, la votació serà secreta quan es tracte d'elecció de persones o quan ho sol·licite una cinquena part, almenys, dels assistents.  
   
 4. Els membres del Claustre podran fer constar en l’acta el seu vot contrari a l'acord adoptat, la seua abstenció o el sentit del seu vot favorable i els motius que ho justifiquen. Podran, així mateix, sol·licitar la transcripció integra de la seua intervenció o proposta, sempre que aporten en l'acte, o en el termini que assenyale el president, el text que s’hi corresponga fidelment, i així es farà constar en l'acta o s’hi adjuntarà còpia. Els membres que discrepen de l'acord adoptat podran formular vot particular per escrit en el termini de quaranta-vuit hores, que s'incorporarà al text aprovat.  
   
 5. Quan els membres de l'òrgan voten en contra o s'abstinguen, quedaran exempts de la responsabilitat que, si escau, puga derivar-se dels acords.  
   
 6. No podran abstenir-se en les votacions els qui, per la seua qualitat d'autoritats, personal docent i investigador, o personal d'administració i serveis de la Universitat, tinguen la condició de membres dels òrgans col·legiats.   
   
   
 Article 44. Convocatòria i actes  
   
 1. El secretari farà la convocatòria de les sessions per ordre del president, les notificarà als components, rebrà els actes de comunicació i prepararà el despatx dels assumptes.  
   
 2. De cada sessió s’estendrà una acta que contindrà, com a mínim, la relació d'assistents, l'ordre del dia de la reunió, les circumstàncies del lloc i temps que s'ha celebrat, els punts principals de les deliberacions i el contingut dels acords adoptats.  
   
 3. Les actes seran signades pel secretari amb el vistiplau del president.   
   
 4. El secretari podrà expedir certificació dels acords adoptats sense perjudici de la ulterior aprovació de l'acta, i s’haurà de fer constar expressament aquesta circumstància.  
   
 5. Es reconeix el dret a l'accés del contingut de les actes, amb respecte, en tot cas, a la legalitat vigent. Els acords que s’hagen de fer públics apareixeran en la pàgina web de la Facultat en el termini de set dies a partir de la data de l’adopció.  
   
 Article 45. Delegacions  
   
 1. Llevat dels casos expressament previstos en l'Estatut de la Universitat o en aquest Reglament, qualsevol membre d'un òrgan col·legiat podrà delegar el seu dret en un altre membre.  
 2. La delegació haurà de constar per escrit i ser notificada al president de l'òrgan en el moment de la constitució de la sessió.  
 3. A l'efecte d'establir el quòrum per a la vàlida constitució de l'òrgan i les majories per a l'adopció d'acords, es considerarà present el membre que haja exercici la delegació, i s'atorgarà eficàcia al vot que per ell emeta, si escau, el membre delegat.  
 4. En casos d'absència o malaltia i, en general, quan concórrega alguna causa justificada, els membres titulars de l'òrgan col·legiat seran substituïts pels seus suplents, si n’hi haguera.  
   
   
   
   
 Capítol II  
 La Junta de Facultat  
   
 Secció 1a  
 Disposicions generals  
   
   
 Article 46. Naturalesa i competències  
   
 1. La Junta de la Facultat de Ciències és l'òrgan col·legiat de govern al que correspon adoptar les decisions bàsiques que afecten a l'activitat docent i administrativa del centre, així com les decisions normatives internes.  
   
 2. Correspon a la Junta de la Facultat de Ciències les competències següents:  
   
 a)  Aprovar les directrius d'actuació del centre en el marc de la programació general de la Universitat.  
 b)  Aprovar la memòria de gestió del degà i dels restants òrgans de govern del centre.  
 c)  Impulsar peticions de creació o supressió de titulacions.  
 d)  Elaborar les propostes de plans d'estudis o les seues modificacions.  
 e)  Establir els criteris bàsics d'organització i coordinació de les activitats docents del centre.  
 f)  Aprovar la proposta de pressupost del centre i la liquidació de comptes.  
 g)  Elaborar i proposar l'aprovació del reglament intern del centre.  
 h)  Emetre informe previ sobre el nombre màxim d'alumnes que poden cursar estudis en les titulacions del centre.  
 i)  Emetre informe previ sobre l'establiment de criteris per a la realització de proves de selecció de l'alumnat.  
 j)  Proposar el nomenament de doctors honoris causa i així com els premis i distincions que siguen de la seua competència, elaborant, si escau, les normes que determinen les condicions i el procediment a seguir en les propostes d'aquests premis, d'acord amb els criteris generals que establisca el Consell de Govern.  
 k)  Emetre informe preceptiu sobre les propostes de creació, modificació o supressió de departaments adscrits o que es propose adscriure al centre, o de les seues àrees de coneixement.  
 l)  Informar preceptivament sobre els conflictes que se susciten entre departaments i àrees de coneixement relatius a l'adjudicació de docència en els plans d'estudis del centre.   
 m)  Proposar al Consell de Govern els criteris d'assignació de professorat a les titulacions i ensenyaments que s'impartisquen en el centre amb la finalitat de millorar la qualitat docent.  
 n)  Aprovar el reglament intern de la Delegació d'Alumnes.  
 o)  Qualsevol altra competència que li siga atribuïda per l'Estatut de la Universitat i les restants normes aplicables.  
   
   
 Article 47. Composició  
   
 1. La Junta de la Facultat de Ciències estarà composta pels membres següents:  
   
 a) Membres nats:  
 - El degà, que la presidirà.  
 - El secretari de la Facultat, que ho serà de la Junta.  
 - Els directors dels departaments adscrits a la Facultat.  
 - El responsable directe dels serveis administratius de la Facultat.  
 - El delegat dels estudiants, de la corresponent Delegació d'Alumnes de la Facultat.  
 b) Deu membres designats pel degà.  
 c) 28 membres elegits pels membres del Claustre entre ells mateixos, i amb la següent distribució:  
   
 - 14 representants del professorat funcionari doctor  
 - 7 representants d'alumnes  
 - 3 representants del personal d'administració i serveis 2 representants del professorat funcionari no doctor, contractats doctors i professors col·laboradors.  
 - 1 representant d'ajudants, ajudants doctors, becaris i personal investigador.  
 - 1 representant dels associats, emèrits i visitants.  
   
   
 Article 48. Renovació  
   
 1. El mandat de la Junta de Facultat coincidirà amb el mandat del Claustre del centre.  
   
 2. En la sessió constitutiva del Claustre de la Facultat es farà l'elecció dels representants dels diferents col·lectius en la Junta de Facultat. En el supòsit de la representació dels estudiants, el claustre els elegirà cada dos anys.  
 3. Les vacants que es produïsquen seran cobertes pel candidat més votat que no haguera estat elegit de la llista del col·lectiu corresponent, sempre que reunisca els requisits per a ser membre de la Junta de Facultat. Quan haja impossibilitat de cobrir les vacants a través d'aquest sistema, el degà convocarà les oportunes eleccions parcials. En qualsevol cas, el mandat d'aquests representants conclourà amb el del col·lectiu de què es tracte.   
   
   
 Article 49. Pèrdua de la condició de membre de la Junta de Facultat  
   
 La condició de membre de la Junta de Facultat es perd:  
   
 a)  Per deixar de pertànyer a la Facultat de Ciències.  
 b)  Per deixar de formar part del col·lectiu pel qual haguera resultat elegit.  
 c)  Per deixar d’ocupar el càrrec per al qual haguera sigut nomenat.  
 d)  Per revocació del nomenament en els casos de designació.  
 e)  Per expiració del mandat.  
 f)  Per dimissió.  
   
   
 Article 50. Reunions  
   
 La Junta de la Facultat de Ciències es reunirà:  
   
 a)  En sessió ordinària, almenys una vegada al trimestre.  
 b)  En sessió extraordinària, sempre que siga convocada pel degà, a iniciativa pròpia o quan ho sol·licite almenys una cinquena part dels seus membres.  
   
   
 Secció 2a  
 Comissions de la Facultat  
   
   
 Article 51. Composició i renovació  
   
 1. La Junta de Facultat podrà crear les comissions que estime convenients per al funcionament de la Facultat, i aprovarà el seu Reglament.   
   
 2. Podran ser nomenats membres de les comissions els membres de la Facultat que no pertanguen a la Junta de Facultat, excepte en el cas de comissions delegades. També podran constituir-se sota la presidència del degà, o vicedegà en qui delegue, comissions de caràcter mixt, que incloguen representants d'altres òrgans o serveis de la universitat.  
   
 3. L'acord de creació de les comissions de la Facultat haurà de determinar els objectius i la composició, el seu caràcter permanent o no, i si els acords adoptats en el seu si requereixen o no la posterior aprovació de la Junta de Facultat. En el moment d’establir la composició de les comissions caldrà indicar si s'hi estableixen suplències o no.   
 4. La Junta de Facultat podrà crear una Comissió Permanent que actue per delegació seua a fi d'aconseguir una major operativitat acadèmica i administrativa, i haurà de determinar en l'acord de creació les funcions delegades i la seua composició. La composició de la Comissió Permanent garantirà la representació dels col·lectius que conformen la Junta de Facultat, i solament podrà estar formada per membres d’aquesta.  
   
 5. La Junta constituirà una Comissió Docent de Titulació per cadascuna de les titulacions. La composició i el reglament de funcionament d’aquestes comissions seran aprovats per la Junta, a proposta del Deganat, amb la prèvia consulta amb els representants dels estudiants i departaments implicats en la titulació.  
   
 6. Les comissions seran renovades en constituir-se una nova Junta de Facultat. Les vacants seran substituïdes puntualment per la Junta.  
   
   
 Article 52. Funcionament  
   
 1. Les comissions seran presidides pel degà o en vicedegà en qui aquest delegue.   
   
 2. Els membres de les comissions només podran delegar el vot en un altre membre de la comissió. En el cas de representants d'òrgans de govern, serveis, col·lectius d'estudiants o unitats administratives, podran ser, si escau, substituïts per un altre membre dels corresponents òrgans, serveis, col·lectius o unitats.   
   
   
   
 Secció 3a  
 Normes electorals per a eleccions a Junta de Facultat  
   
   
 Article 53. Elecció dels representants del Claustre en la Junta de Facultat  
   
 1. El Claustre de la Facultat, una vegada constituït, i havent finalitzat el procés electoral per a l'elecció de degà, elegirà els representants que integraran la corresponent Junta de Facultat.   
   
 2. En aquesta mateixa sessió es presentaran les candidatures davant la mesa. A continuació s’elegiran els representants, llevat que el Claustre acorde fixar una data diferent per a fer l'elecció, situació en la qual s'entendrà suspesa la reunió fins a la finalització del procés.  
   
 3. La mesa del claustre actuarà com a mesa electoral. La votació serà personal i secreta. No s'admetrà en aquest procés el vot anticipat.  
   
 4. Cada elector únicament podrà incloure en la seua papereta de vot un nombre de candidats igual o inferior al setanta per cent dels representants a elegir en el seu col·lectiu, llevat d’aquells col·lectius que únicament hagen de elegir un representant. Una altra excepció a aquesta regla és el cas que el nombre de candidats siga igual o inferior al total dels representants a elegir en el seu col·lectiu; en aquest cas no serà necessari fer el tràmit de l'elecció.  
   
 5. Seran proclamats membres electes de la Junta de Facultat els candidats que hagen obtingut un major nombre de vots en el seu cos electoral. Quan dos o més candidats obtinguen el mateix nombre de vots, es donarà preferència per a la proclamació al candidat que faça més temps que està vinculat al cos electoral pel qual ha presentat la candidatura. En el cas d'alumnes, serà elegit el de més edat.  
   
   
   
 Secció 4a  
 Organització i funcionament de la Junta de la Facultat  
   
   
 Article 54. Normativa  
    
 El contingut dels preceptes de la secció quarta del capítol I (articles 40 a 45 d’aquest Reglament), relatius a l'organització i funcionament del Claustre de la Facultat, seran també d'aplicació respecte de l'organització i funcionament de la Junta de Facultat.  
   
   
   
   
 Capítol III  
 El degà  
   
 Secció 1a  
 Disposicions generals  
   
   
 Article 55. Funcions  
   
 El degà té la representació de la Facultat i exerceix les funcions de direcció i gestió ordinària del centre.  
   
   
 Article 56. Competències  
   
 Són competències del degà les següents:  
   
 a)  Representar el centre.  
 b)  Convocar i presidir el Claustre i la Junta de la Facultat i executar-ne els acords.  
 c)  Coordinar i supervisar la docència, així com les altres activitats de la Facultat.  
 d)  Proposar el nomenament de vicedegans i del secretari del centre, així com el seu cessament.  
 e)  Organitzar i dirigir els serveis administratius i el personal d'administració i serveis destinat en el centre.  
 f)  Aprovar les despeses en execució del pressupost corresponent.  
 g)  Assegurar el compliment de les normes que afecten el centre i, en particular, les relatives al bon funcionament de les activitats i els serveis.  
 h)  Proposar l'exercici de la potestat disciplinària sobre els membres pertanyents a la Facultat.  
 i)  Gestionar els espais que estiguen adscrits a la Facultat.  
 j)  Qualsevol altra funció atribuïda per la legislació vigent i l'Estatut de la Universitat d'Alacant.  
   
   
 Article 57. Elecció i nomenament  
   
 1. El degà serà elegit pel claustre de la Facultat entre el professorat doctor pertanyent als cossos docents universitaris. El seu nomenament correspon al rector. Serà indispensable la dedicació a temps complet en la Universitat d'Alacant, sense que en cap cas puguen exercir-se simultàniament dos o més càrrecs unipersonals de caràcter institucional.   
   
 2. La normativa d'elecció i revocació del degà serà la prevista en l'Estatut de la Universitat d'Alacant i en la secció II del capítol III del títol II d’aquest Reglament intern  
   
 3. Correspon al Claustre de la Facultat convocar les eleccions a degà amb una antelació mínima d'un mes a l'expiració de la data del mandat ordinari. La convocatòria podrà fer-se conjuntament amb la de renovació del Claustre de la Facultat.  
   
 4. En cas de produir-se el cessament del degà per qualsevol causa que no siga el compliment ordinari del seu mandat, el Claustre de la Facultat convocarà, en el termini màxim de sis mesos, noves eleccions per al que reste del mandat ordinari. Si el Claustre acordara per majoria absoluta que la durada del nou mandat fóra de quatre anys, el dissoldrà i convocarà noves eleccions a Claustre i, posteriorment, a degà.  
   
 Article 58. Mandat i remoció  
   
 1. El mandat del degà tindrà una durada de quatre anys, i és possible la seua reelecció una sola vegada.  
   
 2. El degà podrà ser remogut del seu càrrec en cas d'aprovació d'una moció de censura.   
   
 3. El Claustre de la Facultat pot exigir la responsabilitat del degà mitjançant una moció de censura aprovada per la majoria absoluta dels seus membres. Aquesta moció no podrà proposar-se fins que hagen transcorregut sis mesos des del nomenament.  
 4. La moció de censura haurà de presentar-se al Claustre donada, almenys, per un vint-i-cinc per cent dels seus membres, sense que puga ser votada abans dels deu dies ni més tard dels quinze dies lectius següents a la seua presentació.  
   
 5. El rebuig de la moció de censura impedirà que puga presentar-se’n una altra fins al següent curs acadèmic i, en tot cas, abans de sis mesos.  
   
   
 Article 59. Suplències  
 1. En el moment del nomenament, el degà establirà l'ordre de prelació en el qual els vicedegans el substituiran en cas de vacant, absència, malaltia, o cessament per concurrència a reelecció per al mateix càrrec.   
   
 2. En cas de cessament per expiració del mandat, el degà continuarà interinament en les seues funcions fins al nomenament del substitut i, en casos extraordinaris, caldrà atenir-se al que disposa l'apartat anterior.   
   
   
   
 Secció II  
 Normes electorals per a eleccions a degà  
   
 Article 60. Elecció del degà  
   
 1. El Claustre de la Facultat, amb una antelació mínima d'un mes a la data d'expiració del mandat ordinari del degà, convocarà les eleccions i fixarà el calendari electoral.  
   
 2. La convocatòria d'eleccions haurà d'indicar, almenys, les següents dates i terminis del calendari electoral:  
   
 a)  Termini de presentació de candidatures.  
 b)  Data de proclamació provisional de candidats.  
 c)  Termini de reclamació contra la proclamació provisional de candidatures  
 d)  Data de proclamació definitiva de candidats.  
 e)  Data del sorteig per a la designació de les meses electorals.  
 f)  Termini de campanya electoral.  
 g)  Termini per a exercir el vot anticipat.  
 h)  Data de celebració del Claustre extraordinari de Facultat   
 i)  Data de la votació  
 j)  Data de votacions en segona volta, si escau.  
 k)  Data de proclamació provisional del candidat electe.  
 l)  Termini de presentació de reclamacions contra l'acte de proclamació provisional del candidat electe.  
 m)  Data de proclamació definitiva del candidat electe.  
       
 3. El termini de presentació de candidatures serà com a mínim de dos dies lectius. El termini de què disposaran els candidats per a la campanya electoral serà com a mínim de set dies lectius.  
 4. La votació per a l'elecció del degà s'efectuarà en un Claustre de Facultat convocat exclusivament a aquest fi. Els candidats exposaran el seu programa davant el Claustre en un període no superior a trenta minuts, i a continuació s’obrirà un torn d'intervencions amb un temps màxim de dues hores en el qual els membres del Claustre podran expressar les seues opinions sobre el tema i fer les preguntes oportunes. la sessió serà moderada per la presidència del Claustre.  
   
 5. En el cas que el president siga membre d'una candidatura, la sessió serà presidida per un claustral funcionari doctor elegit amb anterioritat per sorteig en sessió pública, segons el que regulat l'article 10 d'aquest Reglament La comunicació a la persona interessada s’haurà de fer amb 72 hores d'anticipació al començament de la sessió com a mínim.  
   
 6. Amb suficient antelació al dia fixat per a la reunió del Claustre, es elegirà per sorteig, segons el regulat en l'article 10 d'aquest reglament, una mesa electoral per a la votació de l'elecció a degà.  
   
 7. En finalitzar el debat, la sessió se suspendrà fins al següent dia lectiu, que es farà la votació en dependències de la Facultat i durant un període comprès entre les 10 i les 18 hores.  
   
 8. Constituïda la mesa electoral, s'iniciarà la votació. La Junta Electoral de la Facultat proporcionarà a la mesa el cens d'electors i les paperetes de vot. El dret al vot anticipat s'exercirà de conformitat amb el Reglament electoral general de la Universitat i el que dispose sobre el particular aquest Reglament.   
   
 9. En acabar la votació, la mesa electoral començarà immediatament i en sessió pública l'escrutini, i estendrà acta dels resultats. Aquesta acta, signada per tots els membres de la mesa, serà lliurada a la Junta Electoral de la Facultat.  
   
 10. Resultarà elegit degà el candidat que obtinga, en primera votació, més de la meitat dels vots vàlidament emesos pels membres del Claustre de la Facultat. Si no obté cap dels candidats aquesta majoria es farà, als dos dies lectius següents, a una segona votació, de la qual resultarà elegit el candidat que obtinga major nombre de vots. Si, celebrada la segona votació, es produïra empat, s'obrirà un nou procés electoral. En el supòsit d'una sola candidatura, únicament se celebrarà la primera volta.  
   
 11. La Junta Electoral de la Facultat tindrà a càrrec seu la supervisió i ordenació d'aquest procés electoral, en el qual no s'admetrà la delegació de vot.  
   
   
 Article 61. Procediment per a la remoció  
 1. La sessió del Claustre en la qual es faça la votació de la moció de censura serà convocada pel degà i presidida per la mesa electoral, que se sortejarà després de constituir-se aquell. Després d’escoltar les diferents parts, la mesa determinarà els temps d'intervenció assignats a cadascuna.  
 2. La mesa donarà lectura de la moció de censura, i a continuació el degà disposarà del temps que li haja sigut assignat per a rebatre aquesta moció.  
   
 3. A continuació els proposants podran fer ús de la paraula durant el temps assignat a aquest efecte per la mesa. El primer signant de la moció de censura disposarà d'un temps màxim de trenta minuts per a la defensa davant la reunió extraordinària del Claustre de la Facultat, i es concedirà el mateix espai de temps al degà per a la rèplica. A continuació, s'obrirà un termini de dues hores, com a màxim, perquè els membres del Claustre de la Facultat puguen interpel·lar al primer signant citat i al degà.  
   
 4. La votació, que serà secreta, es farà per crida. No s'admetrà en aquest procés el vot anticipat. La votació de la moció de censura serà secreta, personal i indelegable.   
   
 5. Acabada la votació, la mesa electoral farà immediatament i en sessió pública l'escrutini, alçant acta dels seus resultats. Aquesta acta haurà de ser signada per tots els membres de la mesa.  
   
 6. L'aprovació de la moció de censura requerirà el vot favorable de la majoria absoluta dels membres del Claustre. L'aprovació de la moció de censura comporta la revocació del degà.   
   
   
   
 Capítol IV  
 Vicedegans i secretari  
   
   
 Article 62. Nomenament  
   
 Els vicedegans i el secretari seran nomenats pel rector, a proposta del degà, entre el professorat doctor pertanyent als cossos docents universitaris adscrit al centre. Serà indispensable la dedicació a temps complet en la Universitat d'Alacant, sense que en cap cas puguen exercir-se simultàniament dos o més càrrecs unipersonals de caràcter institucional.  
   
   
 Article 63. Funcions  
   
 1. Els vicedegans col·laboren amb el degà en el govern i direcció del centre, ocupen totes les funcions que li siguen assignades o delegades per aquest i el substitueixen en cas d'absència, malaltia i cessament per determinades causes.  
   
 2. Correspon al secretari:  
   
 a)  Donar fe dels actes i acords del Claustre i de la Junta de Facultat i de la resta d’òrgans col·legiats en els quals actue.  
 b)  Elaborar i custodiar les actes dels òrgans col·legiats i l'arxiu del centre.  
 c)  Actuar com a dipositari de les actes de qualificació d'exàmens.  
 d)  Expedir els certificats acadèmics i assegurar la publicitat dels acords i documents que corresponga.   
 e)  Proveir el que siga necessari perquè la Junta Electoral dispose de censos actualitzats en el moment de la convocatòria de les diferents eleccions.  
 f)  Totes les funcions que li siguen assignades o delegades pel degà.  
   
   
 Article 64. Cessament  
   
 1. Els vicedegans i el secretari cessaran en els seus càrrecs per dimissió, a proposta del degà o quan concloga el mandat d'aquest. Continuaran interinament en els seus càrrecs mentre no es produïsca el nomenament de nou vicedegà o secretari o, en l'últim cas, d'un nou degà.  
   
 2. En cas d'absència o malaltia d'algun vicedegà o del secretari, podran ser suplits temporalment pel membre de l'equip que designe el degà. Si l'absència o malaltia és superior a sis mesos, el degà haurà de designar un altre vicedegà o secretari.  
   
   
   
 TÍTOL III  
 DELEGACIÓ D'ALUMNES  
   
 Article 65. La delegació d'alumnes.  
   
 1. En la Facultat hi haurà una delegació d'alumnes com a òrgan de representació col·lectiva. La Delegació estarà composta, com a mínim, per l'alumnat del Claustre Universitari elegit en representació de la Facultat i per l'alumnat del Claustre de la Facultat.  
   
 2. El reglament intern de la Delegació, que determinarà les seues funcions, composició i funcionament, serà aprovat per la Junta de Facultat, a proposta de la Delegació d'Alumnes.  
   
   
   
   
 TÍTOL IV  
   
 RÈGIM ECONÒMIC I FINANCER  
   
   
 Article 66. Recursos econòmics i materials  
   
 1. La Facultat disposa dels recursos següents:  
   
 a)  Els que li assigne directament el Consell de Govern, comptant a aquest efecte amb pressupost propi.  
 b)  Qualssevol altres que li corresponguen per les seues activitats i serveis.  
 2. La Facultat disposa dels mitjans materials de suport a la docència que li assigne la Universitat d'Alacant o que s'adquirisquen a càrrec dels seus recursos propis.  
   
   
   
   
 TÍTOL V  
 REFORMA DEL REGLAMENT  
   
 Article 67. Iniciativa  
   
 1. Aquest Reglament podrà ser reformat, totalment o parcialment, a iniciativa de:  
   
 a)  El degà.   
 b)  La majoria absoluta de la Junta de la Facultat.   
 c)  Una quarta part del Claustre de la Facultat.  
   
 2. La proposta de reforma es formalitzarà mitjançant escrit raonat, dirigit al degà, en el qual caldrà fer constar la finalitat de la reforma i el text alternatiu que es proposa.  
   
   
 Article 68. Tramitació  
   
 Rebuda la proposta de reforma, el secretari de la Facultat comprovarà que reuneix els requisits per a la tramitació i la remetrà als membres de l'òrgan col·legiat competent per a aprovar-la, establint un termini no inferior a deu dies ni superior a trenta perquè per aquests proposen les esmenes que estimen pertinents. Les esmenes rebudes dins del termini establit es remetran als membres del Claustre o de la Junta de Facultat, segons escaiga, juntament amb la convocatòria de la reunió en la qual es debatrà la proposta.   
   
   
 Article 69. Aprovació  
   
 1. L'aprovació del projecte de reforma del Reglament requerirà el vot favorable de la majoria absoluta dels membres presents de la Junta de la Facultat, sempre que el nombre dels membres presents siga igual o superior a la meitat de membres de l'òrgan col·legiat. A aquest efecte s'admet la delegació de vot i es considerarà present el membre que haja exercit la delegació.  
   
 2. En el cas de reformes aprovades per la Junta que afecten el funcionament del Claustre, aquestes haurien de ser ratificades per aquest òrgan de govern.  
   
 2. Quan una proposta de modificació siga rebutjada, aquesta no podrà reiterar-se fins que haja transcorregut un any des de la presentació.  
   
 3. Si la reforma tinguera per objecte únicament l'adaptació del Reglament a disposicions legals o reglamentàries promulgades amb posterioritat a la seua entrada en vigor, la iniciativa podrà ser presa pel degà i tramitada com un assumpte ordinari en qualsevol Junta de Facultat.  
   
   
   
 DISPOSICIÓ ADDICIONAL  
   
 1. Totes les denominacions contingudes en aquest reglament d'òrgans unipersonals de govern, representació, càrrecs i membres de la comunitat universitària, així com qualsevol altra denominació que es faça en gènere masculí, s'entendran fetes i s'utilitzaran indistintament en gènere masculí o femení, segons el sexe del titular que els ocupe o de la persona a què faça referència.  
 2. Aquest Reglament serà redactat en les dues llengües oficials de la Comunitat Valenciana, i els dos textos seran igualment vàlids.  
   
   
   
 DISPOSICIÓ TRANSITÒRIA  
   
 Les actuals comissions de la Junta de la Facultat continuaran desenvolupant les seues funcions de conformitat amb els seus respectius reglaments mentre aquests són revisats, en el termini màxim d'un any. En tot cas, aquestes comissions s'ajustaran a les regles de funcionament establides en el present reglament.  
   
 Un mes abans de la finalització del mandat ordinari de l'actual degà, comptador a partir de la data de presa de possessió, el Claustre convocarà conjuntament el procés electoral per a la seua renovació i l'elecció de degà, d'acord amb la disposició de l'apartat tercer de l'article 57 d'aquest Reglament. La Junta de Facultat continuarà actuant fins que finalitze el procés electoral i el degà convoque el Claustre per a la renovació d’aquella.  
   
   
 DISPOSICIÓ DEROGATÒRIA  
   
 Queda derogat el Reglament intern de la Facultat de Ciències aprovat per la Junta de Govern de la Universitat d'Alacant de data 10 de juliol de 1986 i totes les disposicions d'aquesta Facultat que s'oposen al present Reglament.  
   
 DISPOSICIÓ FINAL  
   
 Aquest Reglament entrarà en vigor en el moment de ser aprovat pel Consell de Govern de la Universitat d'Alacant.





[Carretera Sant Vicent del Raspeig s/n  
03951 Sant Vicent del Raspeig - Alacant  
 Tel. 10 400 3800 - Fax 99 841 0815](https://www.google.es/maps/@78.168311,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12376&trk=tyah&trkInfo=tarId%3J3836319478179%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)